ג'יני וג'ורג'יה

ג'יני וג'ורג'יה (באנגלית: Ginny & Georgia) היא סדרת דרמה, המשודרת בשירות הסטרימינג נטפליקס. הסדרה עלתה ב-24 בפברואר 2021. העונה השנייה עלתה בנטפליקס ב-5 בינואר 2023. הסדרה עוקבת אחרי ג'יני מילר, נערה שלעיתים קרובות מרגישה מבוגרת יותר מאמהּ המקסימה בת השלושים, ג'ורג'יה מילר. אחרי שנים במנוסה, ג'ורג'יה רוצה מאוד להשתקע בניו אינגלנד הציורית ולתת למשפחתה חיים נורמליים. עבור ג'יני זה אומר להצליח לשרוד בבית ספר יוקרתי, עם פופולריות גוברת ומערכות יחסים מסובכות. בו בזמן, העבר של ג'ורג'יה מאיים על אורח החיים החדש שלה ושל משפחתה. בריאן האווי בתפקיד ג'ורג'יה מילר - אישה ערמומית, חכמה, יפה ומניפולטיבית. היא ניצלה מעוני, ונאנסה בקביעות בילדותה בידי בעלה של אמהּ. הביאה לעולם את בתה הראשונה, ג'יני, בגיל 15. אחרי שברחה מהבית. בעונה 1 מתחילה לעבוד אצל ראש העיר, פול ומהר מאוד מתאהבת בו ומתארסת לפול. בסוף עונה 2 הולכת למעצר עקב זה שרצחה את טום בעלה של סינתיה. אנטוניה ג'נטרי בתפקיד וירג'יניה "ג'יני" מילר - נערה חכמה מאוד, יפה אבל לא חושבת כך, מרדנית, חזקה, בעלת ביטחון רב. אבל אחרי הכול היא מאוד ביישנית ופגיעה. לג׳יני יש נטייה לפגיעה עצמית, ועברה הרבה חוויות קשות. היא בתה של ג'ורג'יה ואחותו הגדולה של אוסטין. בעונה 1 היא והאנטר זוג אבל נפרדת ממנו בגלל שמאוהבת במרכוס. בעונה 2 היא ומרקוס זוג אבל מרקוס נפרד ממנה עקב הדיכאון שחווה אבל מחליטים להישאר ידידים. היא ומקס רבו לאחר שמקס גילתה שג'יני ומרקוס ( אחיה התאום) קיימו יחסי מין. כשהגיעה לעיירה וולסברי התחברה למקס, אבי (אביגייל) ונורה. כולן השלימו באמצע העונה השנייה לאחר הריב הגדול בסוף עונה 1. דיזל לה טורקה בתפקיד אוסטין מילר - בנה הצעיר של ג'ורג'יה ושל גיל ואחיה למחצה של ג'יני, אותה הוא מעריץ. מתוק, תמים ומרושל. מלא בתקוות לקראת המעבר של משפחתו לעיירה החדשה.בעונה 1 הוא וזאק לא מסתדרים אך בעונה 2 הופכים לחברים. בעונה 2 ירה באביו ביד בגלל שאביו גיל הרביץ לאמו, ג'ורג'יה. ג'ניפר רוברטסון בתפקיד אלן בייקר - אמא מפרנסת אשר גרה בעיירה וצנועה יותר משכניה העשירים. היא אמם של התאומים מרקוס ומקסין, אומרת תמיד מה שהיא חושבת. התחברה עם ג'ורג'יה מההתחלה. שכנה של גורג'יה ומשפחתה. פליקס מאלארד בתפקיד מרקוס בייקר - בנה של אלן, אחיה התאום של מקסין ושכן של ג'יני וג'ורג'יה. הוא וג'יני מפתחים מערכת יחסים סודית. מפני ששניהם נמצאים במערכות יחסיים אחרות, וגם בגלל מקסין. למרקוס יש מוניטין של שמוק, אבל בפנים הוא מאוד רגיש. בעונה 2 הופך לבן זוגה של ג'יני אך נפרד ממנה בסוף עונה 2 עקב הדיכאון שחווה אך הם נשארים חברים. שרה וייסגלס בתפקיד מקסין בייקר - נערה מגניבה, פופולרית, חכמה, פטפטנית, עם ביטחון רב, אבל רואה בעיקר את עצמה. נדלקת על ג'ורג'יה. היא מתרשמת מג'יני, ומיד הופכת את ג׳יני לחברה הטובה ביותר שלה. לסבית, יש לה קראש על ריילי, לאחר מכן היא מתאהבת בסופי. בסוף עונה 1 היא רבה עם ג'יני לאחר שגילתה על המערכת יחסים הסודית שלה ושל מרקוס. סקוט פורטר בתפקיד פול רנדולף - ראש העיר הצעיר והכריזמטי של העיירה. מעסיק את ג'ורג'יה, ומתאהב בה ישר. מציע נישואים לג'ורג'יה. ריימונד אבלק בתפקיד ג'ו - בעלים של בית קפה מקומי. פגש את ג'ורג'יה כשהיו בני 16 וחיבב אותה, אבל היא נעלמה. מתיידד עם ג'ורג'יה, ובסתר מתאהב בה. אבל הרגשות שלו מתחזקים, כשהוא מבין שג׳ורג׳יה היא אותה ג׳ורג׳יה שהוא הכיר פעם, ומצאה חן בעיניו. בעונה 2 ג'ורג'יה וג'ו מודים ברגשותיהם, אבל לא נהפכים לזוג מכיוון שג'ורג'יה מאורסת ומאוהבת גם בפול. מייסון טמפל בתפקיד האנטר צ'אן - חבר בחבורה של מקסין. מתחיל לצאת עם ג'יני כשהיא עברה לגור בעיירה. לא יודע על מערכת היחסים בין ג׳יני למרקוס. חבר בלהקת רוק. קייטי דאגלס בתפקיד אבי - חברה טובה של מקסין ולאחר מכן גם של ג'יני. הוריה עוברים תהליך גירושין. במהלך העונה יש רמיזות על כך שאבי היא אנורקסית. צ'לסי קלארק בתפקיד נורה - חברה טובה של מקסין ולאחר מכן גם של ג'יני. יוצאת עם ג׳ורדן. ג'ונתן פוטס בתפקיד מר גיטן - המורה לאנגלית אקדמאית של ג'יני. גזען מאוד כלפי שחורים, וזה מתבטא כלפי ג׳יני. סברינה גרדוויץ' בתפקיד סינת'יה פולר - סוכנת נדל"ן המתגוררת בעיירה, ורצה לראשות העיר אל מול פול. שונאת את ג׳ורג׳יה. אליסן דאון בתפקיד בוו, אחת מחברותיה של סינת'יה, ואמא של נורה. קולטון גובו בתפקיד ג'ורדן - בן זוגה של נורה, וחבר בחבורה של מקסין. קונור ליידמן בתפקיד זאק - בנה של סינת'יה, בריון המציק לאוסטין בבית הספר. הומלי גונזלס בתפקיד סופי - שמיניסטית. קווירית. מפתחת מערכת יחסים עם מקסין. לאחר מכן נפרדת ממנה, כי היא פוחדת לפגוע בה יותר אחרי שתעבור לקולג׳, ושוברת לה את הלב. ניית'ן מיטשל בתפקיד זאיון מילר - אביה של ג'יני, ובן זוגה לשעבר של ג'ורג'יה. היא מכנה אותו כפינגווין שלה, כי הם מאוד אוהבים אחד את השני, אבל הם אף פעם לא באמת מצליחים להיות ביחד. כמו שפינגווינים לא יכולים לעוף, אף על פי שיש להם כנפיים. רבקה אבלק בתפקיד פאדמה - נערה מבית הספר, מאוהבת במרקוס שלא מאוהב בה חזרה. דן ביירן בתפקיד ניק, גיי ובזוגיות קצרה עם גבריאל קורדובה, אבל רק בגלל שגבריאל רוצה להתקרב לג'ורג'יה, וגם עוזרו של פול המתיידד עם ג'ורג'יה. אלכס מלארי ג'וניור בתפקיד גבריאל קורדובה - חוקר פרטי שנשכר על מנת לחקור את מותו של בעלה לשעבר של ג'ורג'יה. כריס תקנופיק בתפקיד קלינט בייקר - בעלה של אלן ואביהם של מרקוס ומקסין. חירש. ארון אשמור בתפקיד גיל טימינס (עונה 2), בן זוגה לשעבר של ג'ורג'יה ואביו של אוסטין. במהלך הזמן שהיה עם ג'ורג'יה היה אלים כלפיה. בעונה השנייה השתחרר במפתיע מהכלא וכך מתיידד עם בנו אוסטין. מאיים על חיה של ג'ורג'יה בעקבות האובססיה שלו כלפיה. דווין נקודה בתפקיד ריילי (עונה 1) – הקראש של מקסין, רקדנית. הקראש של מקסין. רקדנית. בחודש אוגוסט 2019 פורסם כי נטפליקס הזמינה 10 פרקים של הסדרה מאת התסריטאית דברה ג'יי פישר, אשר עבדה בעבר בהפקות טלוויזיוניות שונות, ביניהן זהות בדויה ומחשבות פליליות. בחודש אפריל 2021 חודשה הסדרה לעונה שנייה אשר תכלול גם היא 10 פרקים. ב 18 במאי 2023 נטלפיקס הודיעה על הוספת עוד שתי עונות לסדרה בחודש אוגוסט 2019 נודע כי אנטוניה ג'נטרי תגלם את דמותה של ג'יני ובריאן האווי תגלם את דמותה של ג'ורג'יה. אליהן הצטרפו גם דיזל לה טורקה, ג'ניפר רוברטסון, פליקס מאלארד, שרה וייסגלס, סקוט פורטר וריימונד אבלק. על מנת להתכונן לתפקידיהם למדו רוברטסון, מאלארד ווייזגלס שפת סימנים. ב-28 בינואר 2022 נודע כי השחקן הקנדי ארון אשמור ישתתף בתפקיד משני בעונה השנייה של הסדרה. שלב הצילומים של העונה הראשונה נערך בין החודשים אוגוסט לדצמבר 2019 בעיר טורונטו, קנדה. ב-Rotten Tomatoes עומדת עונתה הראשונה של הסדרה על ציון משוקלל של כ-68% המבוסס על 31 ביקורות. בקונצנזוס המבקרים כתוב: ”אם "ג'יני וג'ורג'יה" לא ממש מצליחה לסיים את העונה הראשונה השאפתנית שלה, זה לפחות משעשע לראות אותה מנסה.” ב-Metacritic עומדת הסדרה על ציון משוקלל של 62/100. עם ההודעה על חידוש הסדרה לעונה שנייה, פרסמה נטפליקס את נתוני הצפייה בסדרה, עם כ-52 מיליון צופים בחודש הראשון לצאתה. בפרק השמיני בעונה הראשונה של הסדרה, הדמויות של ג'יני והאנטר מנהלות ויכוח במהלכו יש שימוש במושג "אולימפיאדת הדיכוי". הדיאלוג בין הדמויות הפך לויראלי ברשתות החברתיות השונות ותואר על ידי קהל הצופים ומבקרים שונים כ"מביך". זמן קצר לאחר עליית הסדרה לאוויר, שורה המאזכרת את הזמרת האמריקאית טיילור סוויפט העלתה ביקורות רבות על ידי צופי הסדרה. השורה נאמרת על ידי דמותה של ג'יני לג'ורג'יה: ”את עוברת גברים מהר יותר מטיילור סוויפט.” השורה גררה תגובות חריפות של צופים אשר כינו אותה מיזוגנית ומביישת. סוויפט עצמה הגיבה וכתבה בחשבון הטוויטר שלה: ”היי ג'יני וג'ורג'יה, 2010 התקשרה והיא רוצה את הבדיחה העצלה והסקסיסטית שלה בחזרה. מה דעתכם שנפסיק להשפיל נשים שעובדות קשה על ידי הגדרת החרא הזה כמצחיק.” (Hey Ginny & Georgia, 2010 called and it wants its lazy, deeply sexist joke back. How about we stop degrading hard working women by defining this horse shit as FuNnY.) היא המשיכה וביקרה את חברת נטפליקס עצמה, איתה שיתפה פעולה בעבר בסרט Miss Americana. אתר האינטרנט הרשמי של ג'יני וג'ורג'יה (בשפות מרובות) "ג'יני וג'ורג'יה", במסד הנתונים הקולנועיים IMDb (באנגלית) "ג'יני וג'ורג'יה", באתר נטפליקס "ג'יני וג'ורג'יה", באתר Rotten Tomatoes (באנגלית) "ג'יני וג'ורג'יה", באתר Metacritic (באנגלית) "ג'יני וג'ורג'יה", במסד הנתונים הקולנועיים KinoPoisk (ברוסית) "אולימפיאדת הדיכוי", באנגלית "Oppression Olympics" הוא מושג בתרבות האמריקאית המתאר הדרה חברתית כתחרות על מנת לקבוע את היחס בין אפליה של קבוצות מיעוט או פרטים, על ידי מאפיינים שונים - כמו מגדר, גזע, מצב סוציואקונומי או מוגבלויות שונות - על מנת לקבוע מי מהם סובל יותר. White, Peter (19 באפריל 2021). "'Ginny & Georgia' Renewed For Season 2 At Netflix After Season 1 Watched By 52M Subscribers". Deadline Hollywood. נבדק ב-19 באפריל 2021. {{cite web}}: (עזרה) Dino-Ray Ramos, Dino-Ray Ramos, Netflix Orders New YA Series ‘Ginny & Georgia’, Antonia Gentry and Brianne Howey Topline Main Cast, Deadline, ‏2019-08-13 (באנגלית אמריקאית) ‘Ginny & Georgia’: ‘Locke & Key’s Aaron Ashmore To Recur As Georgia’s Ex In Netflix Series, Deadline, ‏29 בינואר 2022 (באנגלית אמריקאית) Sarrubba, Stefania (1 במרץ 2021). "'Schitt's Creek' Star Jennifer Robertson Talks Learning Sign Language For 'Ginny & Georgia'". TheThings. נבדק ב-26 באפריל 2021. {{cite web}}: (עזרה) O'Keefe, Meghan (1 במרץ 2021). "'Ginny & Georgia' Stars Felix Mallard and Sara Waisglass Were Honored to Portray an ASL Family". Decider. נבדק ב-26 באפריל 2021. {{cite web}}: (עזרה) Ginny & Georgia: Season 1 (באנגלית), נבדק ב-2021-04-19 Ginny & Georgia, נבדק ב-2021-04-19 Viral tweet condemns Netflix’s Ginny and Georgia for ‘embarrassing’ dialogue, The Independent, ‏2021-02-26 (באנגלית) Netflix series Ginny and Georgia under fire for Taylor Swift joke, The Independent, ‏2021-03-01 (באנגלית) ציוץ של טיילור סוויפט ברשת החברתית אקס (טוויטר), 1 במרץ 2021 Tom Smyth, All the Winners of the Creative Arts Emmys, Vulture, ‏2024-01-07 (באנגלית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)